OpenLLM-France/wikimedia huggingface dataset:
# Luxemburg (Wisconsin)

Luxemburg és una població dels Estats Units a l'estat de Wisconsin. Segons el cens del 2010 tenia 2515 habitants.

## Toponímia

Des l'inici, Luxemburg comptava amb una gran població d'immigrants d'origen belga. El 1857, els colons van proposar el nom de «Belgium» (= Bèlgica) al Servei de correus alhora que un grup de colons d'origen luxemburguès, van presentar el nom de «Luxemburg» per llur poble. A causa d'un error administratiu, els noms es van bescanviar amb el resultat que Luxemburg a l'estat de Wisconsin, és de fet un assentament de belgues, i Belgium, ans al contrari un assentament de luxemburguesos.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ Gard, Robert Edward. The romance of Wisconsin place names (en anglès). 2a edició. Madison, WI: Wisconsin Historical Society Press, 2015, p. 25. ISBN 978-0-87020-707-5.
* ↑ Forte, Jim. «Wisconsin Ozaukee County». Post Offices. [Consulta: 12 abril 2021].
Viccionari
# Batedora

Una batedora, també coneguda popularment com a túrmix (blender en anglès), és un electrodomèstic que serveix per barrejar ingredients.

## Particularitats

Es compon d'un petit motor elèctric instal·lat en una base fixa al qual s'incorpora un recipient desmuntable de vidre o plàstic dur transparent amb una paleta metàl·lica a la base.
Els ingredients es fiquen dins del recipient i són barrejats per la paleta que gira a alta velocitat. Aquesta rotació ràpida té diverses funcions: batre, triturar i incorporar aire a la barreja.
Les preparacions es tornen més líquides i suaus, fent que sigui un electrodomèstic ideal per a preparar, entre altres coses, batuts, sopes i smoothies. També s'utilitza als bars per preparar còctels com la "pinya colada" i "margarita".
Aquest tipus de batedora també es coneix com a batedora de vas per a diferenciar-la del batedor d'immersió o "minipimer" i del batedor d'ous.

## Història

La batedora de vas, coneguda com a blender en anglès, va ser inventada a començ del segle xx. Les primeres batedores elèctriques domèstiques es varen comercialitzar a partir de l'any 1911 als Estats Units. Aquesta màquina va ser decisiva en la popularització dels batuts arreu del planeta.
Actualment moltes de les funcions de la batedora les fa un altre electrodomèstic conegut com a "robot de cuina", entre altres noms, i com a food processor en anglès.

## Diferències amb batedora

La liquadora només centrifuga a molt altes revolucions però no tritura com la batedora de vas, de fet com es pot veure a la fotografia no té ni les aspes que calen per a triturar.

## Referències

* ↑ Batut de xocolata amb nata
Viccionari
# Kamimuria cheni

Kamimuria cheni és una espècie d'insecte pertanyent a la família dels pèrlids que es troba a Àsia: la Xina.

## Referències

* ↑ uBio (anglès)
* ↑ Wu, C.F., 1948 (1947). Bull. Pek. Soc. Nat. Hist. 16(3/4):265-272.
* ↑ New Species of Kamimuria (Klapálek) (Plecoptera: Perlidae) from Thailand and Vietnam, with notes on Chinese Species (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:288.
* Sivec & Stark, 2008. Illiesia 4(12):137.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1977. Entomol. Basil. 2:85-134.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 8 octubre 2011].

## Enllaços externs

* BioLib (anglès)
* Plecoptera Species File (Version 1.1/4.0) (anglès)
# Lluís Bohigas Santasusagna

Lluís Bohigas Santasusagna (Manresa, 1950) és doctor en ciències econòmiques i empresarials, jugador i directiu d'escacs.
Doctor en ciències econòmiques i empresarials per la Universitat de Barcelona i reconegut professional de l'àmbit de la salut, es va iniciar en els escacs a l'Escacs Catalònia Club de Manresa. Va presidir la Federació Catalana d'Escacs del 1987 al 1991 i durant la seva etapa com a president va organitzar al Saló del Tinell de Barcelona del 29 de març al 21 d'abril de 1989 un torneig internacional que formava part de la Copa del Món de la GMA (Associació de Grans Mestres) en el qual van intervenir disset jugadors, tretze dels quals tenien 2.600 punts d'Elo o més, entre ells d'aleshores campió del món Garri Kaspàrov, Borís Spasski i Víktor Kortxnoi.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Martín González, Àngel; López Manzano, Antonio. Federació Catalana d'Escacs. FCE: 75 Anys d'Història 1925-2000, 2001, pàg.141. ISBN 84-607-1908-1.
# Museu regional renà de Trèveris

El Museu regional renà de Trèveris (en alemany: Rheinisches Landesmuseum Trier), amb una àrea d'exposició de més de 3.000 m², és el museu més gran de Trèveris, i és a la vegada un dels museus arqueològics més importants d'Alemanya.
La seva col·lecció s'estén des de la prehistòria, passant per l'Imperi Romà, l'edat mitjana fins al barroc. Sobretot es dedica al passat romà de la ciutat més antiga a Alemanya (Augusta dels Trèvers).

## Referències

* ↑ Pàgina web del museu (alemany)
* ↑ Tréveris Info: Museu regional Rheinisches Landesmuseum Arxivat 2015-09-12 a Wayback Machine. (castellà)
# Minibàsquet

El minibàsquet, conegut popularment com a mini, és una versió de bàsquet per a nens de 6 a 12 anys on les dimensions de la pista són reduïdes, entre altres adaptacions.
El Biddy Basket-Ball, com va ser anomenat en un començament a aquest preesport, va ser concebut als Estats Units per Jay Archer l'any 1950 com una adaptació del bàsquet per a nens i nenes. El 1961, un article signat per Justo Conde a la revista de bàsquet «Rebote» és considerat el tret de sortida d'aquest esport al nostre país, disputant els primers partits a Barcelona poc després.
La mida màxima de la pista de minibàsquet és de 15 metres d'amplada (15,10 si se sumen els límits), i 25,60 de llargària (25,70 sumant els límits). Les mides mínimes són de 12 metres d'amplada i 20 de llargària.
Les mides proporcionals de les pistes de minibàsquet han de ser:
| Llargària | 24 | 22 | 20 |
| Amplada | 14 | 13 | 12 |
    Les mides anteriors estan expressades en metres.
Els límits han d'estar ben marcats i visibles, i han de ser de 5 cm d'amplada. El diàmetre de la rodona de mig camp ha de ser de 3,60 metres.
La mida del tauler de la pista de minibàsquet, que ha d'estar fer de fusta massissa o de material transparent adient, és d'1,20 de llarg i 0,90 d'ample. El cèrcol ha d'estar situat a 2,60 metres del terra i ha de fer 46 centímetres de diàmetre.

## Referències

* ↑ Federació Andorrana de Basquetbol. «Minibàsquet» (En línia). FAB. Arxivat de l'original el 2008-06-18. [Consulta: 29 maig 2008].
* ↑ Espín, Manuel «El "Mini-basket" un maravilloso semillero». Mundo Deportivo, 30-10-1966 [Consulta: 31 juliol 2023].
* 1 2 Consell de l'Esport Escolar de Barcelona. «Normes bàsiques del minibàsquet» (En línia). ceeb.cat. [Consulta: 28 setembre 2021].
* 1 2 3 Consell Esportiu del Baix Camp. «Regles de joc del Minibàsquet» ( PDF) p. 1-15. Consell Esportiu del Baix Camp. [Consulta: 29 maig 2008].
Viccionari
# Gaspésie–Îles-de-la-Madeleine

Gaspésie–Îles-de-la-Madeleine és una regió administrativa de la província canadenca del Quebec formada per la península de Gaspésie i les illes de la Madalena. La regió està dividida en 5 municipalitats regionals de comtat (MRC) i 53 municipalitats.

## Demografia

* Població: 96 391 (2005)
* Superfície: 20 272 km²
* Densitat: 4,8 hab./km²
* Taxa de natalitat: 6,3‰ (2005)
* Taxa de mortalitat: 9,0‰ (2005)
Font: Institut de la statistique du Québec

## Enllaços externs

* Portal regional de Gaspésie–Îles-de-la-Madeleine Arxivat 2002-09-29 a Wayback Machine. (francès)
# Carlo Alfonso Nallino

Carlo Alfonso Nallino (Torí, 1872 — Roma, 1939) va ser un orientalista italià.
Va estudiar a la Universitat de Torí i als 21 anys va publicar els seus primers tractats sobre geografia i astronomia àrab. La seva biografia d'Al-Battaní li va fer guanyar fama internacional.
Va ser professor a la Universitat de Roma i va fundar la revista Oriente Moderno (1921). Va escriure diversos tractats sobre filosofia i ciència islàmica. Va ser membre de la Reial Acadèmia d'Àrab al Caire, de l'Accademia Nazionale dei Lincei i de la Reial Acadèmia d'Itàlia.

## Referències

* ↑ «Carlo Alfonso Nallino». Gran Enciclopèdia Catalana. Barcelona: Grup Enciclopèdia Catalana.
# Batalla de Lwów

«Batalla de Lwów» té aquests significats:
Batalla de Lwów o batalla de Lemberg pot referir-se a les batalles següents que tingueren lloc a la vora de la ciutat de Lwów, Lviv o Lemberg:
* Batalla de Lwów (1648): setge de Lwów pels cosacs sota el comandament de Bohdan Khmelnitski.
* Batalla de Lwów (1655): setge de Lwów per les forces de Bohdan Khmelnitski i l'exèrcit de Moscou.
* Batalla de Lwów (1672): setge de Lwów per l'exèrcit de Mehmet IV.
* Batalla de Lwów (1675): victòria de les tropes de Joan III Sobieski contra els otomans.
* Batalla de Lwów (1704): captura i saqueig de Lwów per Suècia durant la Gran Guerra del Nord.
* Batalla de Lwów (1809): captura de la ciutat en mans austríaques per part de la cavalleria polonesa.
* Batalla de Lemberg (1914): captura de la ciutat per Rússia al començament de la Primera Guerra Mundial.
* Batalla de Lemberg (1915): recaptura de Lemberg l'Imperi Austrohongarès.
* Batalla de Lwów (1918): conflicte entre els habitants polonesos de la ciutat i les forces de la República Popular d'Ucraïna Occidental.
* Batalla de Lwów (1920): enfrontament entre l'exèrcit polonès i l'Exèrcit Roig durant la Guerra Russopolonesa.
* Batalla de Lwów (1939): setge de la ciutat durant la invasió de Polònia per Alemanya a la Segona Guerra Mundial.
* Ofensiva de Lvov-Sandomierz: ofensiva de la Unió Soviètica durant la Segona Guerra Mundial.
* Batalla de Lwów (1944): captura de la ciutat per la resistència polonesa i l'Exèrcit Roig durant la Segona Guerra Mundial.
# Sant Josep de les Germanetes dels Pobres

Sant Josep de les Germanetes dels Pobres és la capella de la residència de les Germanetes dels Pobres de Tortosa (Baix Ebre) i és inclosa a l'Inventari del Patrimoni Arquitectònic de Catalunya.

## Descripció

La planta és rectangular. La capella està situada dins el recinte de la Residència d'Avis de les Germanetes dels Pobres, en concret integrada dins el grup principal d'edificacions de la residència, que es troba davant de la porta general d'accés, al costat esquerre del pati central de l'edifici principal, i sense quasi manifestar exteriorment la seva presència des d'aquest pati interior (menys una petita espadanya situada a la part més alta). L'estructura interior de la capella és d'una gran simplicitat, amb una nau única rectangular sense capelles laterals i amb un absis poligonal. Presenta una volta de creueria dividida en tres trams, trams quatripartits, amb la particularitat que els nervis no es recolzen o van a parar al mateix entre del punt d'arrencada de l'arc former, sinó més aviat als seus costats acabant el recorregut en una espècie de cul de llàntia, la mateixa solució que s'adopta a la volta de l'absis. També cal destacar que a l'últim tram de la nau existeix una petita tribuna que ocupa la meitat del pany del mur i que deixa l'altra a la finestra.
A més, al recinte s'hi troba una capelleta dedicada també a Sant Josep. Situada al mig de la part superior del mur que volta i limita el recinte de la Residència de les Germanetes dels Pobres, la capelleta presenta la típica fornícula amb un petit voladís que sobresurt del mur quasi com a sostre de la capella. A la fornícula trobem una imatge escultòrica de Sant Josep que porta al nen Jesús als braços.

## Història

No se sap amb seguretat si aquesta capella és l'original de l'antiga fundació de les Germanetes dels Pobres (1880), i encara menys si té alguna cosa a veure amb la suposada capella de l'antic convent dels caputxins. En tot cas, aquesta capella és, com a mínim, fruit d'alguna reconstrucció realitzada després de la Guerra Civil de 1936, i el seu aspecte actual obeeix a una restauració portada a terme als anys 70.
L'advocació a Sant Josep respon al fet que aquest és el sant protector de la Congregació de les Germanetes dels Pobres.
La capelleta de Sant Josep fou construïda pel capellà de la residència.

## Referències

* 1 2 3 4 5 6 7 «Sant Josep de les Germanetes dels Pobres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Kamimuria brunneicornis

Kamimuria brunneicornis és una espècie d'insecte pertanyent a la família dels pèrlids que es troba a Àsia: la Xina.

## Referències

* ↑ uBio (anglès)
* ↑ Klapálek, 1921. Ann. Soc. ent. Belg. 61:147.
* 1 2 Catalogue of Life (anglès)
* ↑ New Species of Kamimuria (Klapálek) (Plecoptera: Perlidae) from Thailand and Vietnam, with notes on Chinese Species (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:265.
* Sivec, Stark & Uchida, 1988. Scopolia 16:32.
* Sivec & Stark, 2008. Illiesia 4(12):137.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 10 octubre 2011].

## Enllaços externs

* BioLib (anglès)
* Encyclopedia of Life (anglès)
* Global Species Arxivat 2016-03-04 a Wayback Machine. (anglès)
* Perlidae Species Listing (anglès)
* Plecoptera Species File (Version 1.1/4.0) (anglès)
# Puerta del tiempo

Puerta del tiempo és una pel·lícula d'animació espanyola del 2002 dirigida per Pedro Delgado. Fou produïda per Magic Films i va utilitzar dibuixos d'Antonio Mingote. La banda sonora correspon al compositor canari Diego Navarro i interpretada per l'Orquestra de La Laguna.

## Sinopsi

Paloma, d'onze anys, i Álvaro, de vuit anys, són dos nens que són transportats al passat quan el rellotger de la Puerta del Sol, el senyor Isidro, un vell amic seu qui els ensenya una maquinària que ha construït per a estudiar antigues èpoques històriques. Paloma i Álvaro intenten tornar a la seva època, però són perseguits per un mag medieval que vol saber el secret de la seva teleportació.

## Actors de veu

* Sandra Jara ... Paloma
* Inmaculada Gallego ... Alvaro
* Javier Gurruchaga... Simeón
* Tina Sáinz... Doña Asunción / Consolación
* Eduardo Bosch ... Cabrer

## Nominacions

Fou nominada al Goya a la millor pel·lícula d'animació.

## Referències

* ↑ La película «Puerta del tiempo» lleva al cine los dibujos de Antonio Mingote, Diario de León, 17 de desembre de 2002
* ↑ Puerta del tiempo a Fotogramas
* ↑ Puerta del tiempo al web dels Goya

## Enllaços externs

* Web de la puerta del tiempo Arxivat 2018-01-23 a Wayback Machine.
# Miklós Nagy

Miklós Nagy, també esmentat com Niculae Nagy o Edmund Nagy, (1918) fou un futbolista romanès de la dècada de 1930, d'ascendència hongaresa.
Disputà amb la selecció de futbol de Romania el Mundial de 1938, però no arribà a debutar amb l'equip. Pel que fa a clubs, defensà els colors del Crişana Oradea.

## Referències

* ↑ «1938 FIFA World Cup France». Arxivat de l'original el 2011-07-27. [Consulta: 5 juny 2017].
* ↑ Perfil a worldfootball.net
# UDD

UDD té els següents significats:
* Universidad del Desarrollo, universitat privada de Xile
* Unió dels Demòcrates de la Dordonya, partit polític francès integrat a la Unió per a un Moviment Popular
* Front Unit per la Democràcia contra la Dictadura, partit polític de Tailàndia
* Up Dharma Down, grup de música pop originari de les Filipines
* Disseny centrat en l'usuari (del seu nom en anglès User-Driven Development), filosofia del disseny centrada en la usabilitat per a l'usuari final
* udd també és la composició en quarks (up+down+down) del neutró, partícula subatòmica sense càrrega elèctrica
# Baraba

Baraba (en rus: Бараба) és un poble de l'óblast de Kurgan, a Rússia, que en el cens del 2010 tenia 696 habitants. Pertany al districte de Ketovo.

## Referències

* ↑ Форсирование реки Тобол красной 5-й дивизией у г. Курган и взятие станции Варгаши
# Kamimuria chingtechnensis

Kamimuria chingtechnensis és un insecte pertanyent a la família dels pèrlids.

## Referències

* 1 2 «Kamimuria chingtechnensis». BioLib. [Consulta: 23 octubre 2019].
# Hexacontàedre trapezoïdal

En geometria, l'hexacontàedre trapezoïdal és un dels tretze políedres de Catalan, dual del petit rombi-cosidodecàedre.
La seva forma és similar a la del dodecàedre però cada una de les seves 12 cares s'ha dividit en 5 trapezoïdes que s'estenen lleugerament cap a l'exterior.
Les seves 60 cares són trapezoides. És l'únic políedre de Catalan que no admet un camí hamiltonià entre els seus vèrtex.

## Àrea i volum

Si es parteix d'un petit rombi-cosidodecàedre d'arestes de longitud a, l'hexacontàedre trapezoïdal que n'és el dual té arestes de longituds:
    ${\begin{aligned}&a_{1}=\left[{\frac {1}{11}}{\sqrt {5\left(85-31{\sqrt {5}}\right)}}\right]a\\&a_{2}=\left[{\frac {1}{3}}{\sqrt {25-5{\sqrt {5}}}}\right]a\\\end{aligned}}$
i l'àrea de la seva superfície i el seu volum es poden calcular com:
    ${\begin{aligned}&S=\left[{\frac {100}{11}}{\sqrt {79-16{\sqrt {5}}}}\right]a^{2}\\&V={\frac {1}{33}}\left(500+400{\sqrt {5}}\right)a^{3}\\\end{aligned}}$

## Simetries

El grup de simetria de l'hexacontàedre trapezoïdal té 120 elements, és el grup icosàedric I$_h$. És el mateix grup de simetria que el del icosàedre, el dodecàedre i el icosidodecàedre.

## Vegeu també

* Políedre arquimedià
* Políedre de Catalan
* Políedre regular
* Sòlid platònic
* Sòlid de Johnson

## Bibliografia

* H. M. Cundy & A. P. Rollett. I modelli matematici. Milà: Feltrinelli, 1974.
* Dedò, Maria. Forme, simmetria e topologia. Bolonya: Decibel & Zanichelli, 1999. ISBN 88-08-09615-7.

## Enllaços externs

* Políedres I Arxivat 2009-05-09 a Wayback Machine. Pàgina 24
* Deltoidal Hexecontahedron hexacontàedre trapezoïdal a Wolfram Mathworld (anglès)
# Claudio Bonoldi

Claudio Bonoldi (Piacenza, 26 d'octubre de 1783 - Milà, 14 de febrer de 1846) fou un tenor italià.
Bonoldi va ser un tenor líric. Al principi de la seva carrera´la seva veu era especialment adequada per reproduir els rols de l'òpera bufa. Més tard, el seu to de veu va evolucionar a més fosca i ressonant, i també va interpretar peces dramàtiques, com Pollio a Norma, per abastar també els papers de baix, com Assur a Semiramide per Gioachino Rossini i Don Giovanni de Wolfgang Amadeus Mozart. En el llenguatge musical contemporani es podria anomenar un baritenor.

## Referències

* ↑ «Possiede un ottimo portamento di voce, come pure l'agilità. Fu applaudito sulle scene de' principali teatri d'Italia» (Carlo Gervasoni, Nuova teoria di musica ricavata dall'odierna pratica, ossia metodo sicuro e facile in pratica per ben apprendere la musica: a cui si fanno precedere varie notizie storico-musicali, Parma, Stamperia Blanchon, 1812, p. 98; accessibile gratuitamente on-line come ebook-gratis Google).

## Bibliografia

* Giampiero Tintori, 200 ans d'opéra La Scala, Ken Art S.A. Editeur, Geneve, 1979.
* Rodolfo Celletti, Voce di tenore. Dal Rinascimento a oggi, storia e tecnica, ruoli e protagonisti di un mito della lirica, Idea Libri, Milano, 1989.
* Giorgio Appolonia, Le voci di Rossini, prefazione di Giorgio Gualerzi, Eda, Torino, 1992.
* Gustavo Marchesi, Canto e cantanti, Casa Ricordi, Milano, 1996.
* Evaristo Pagani, Raccolte Biografiche Cantanti Lirici Italiani, edito in proprio, Albino, 2009.
* Franco C. Ricci, Bonoldi, Claudio, in Alberto Maria Ghisalberti (a cura di), Dizionario Biografico degli Italiani, Roma, Istituto della Enciclopedia Italiana, 1971, volume 12 (accessibile gratuitamente on-line in Treccani.it)
# Gentiobiosa

Gentiobiosa o Genciobiosa és un disacàrid compost de dues unitats de D-glucosa unides amb un enllaç β(1->6). És un sòlid cristallí blanc soluble en aigua i en metanol calent. La gentiobiosa està incorporada dins l'estructura química de la crocina, que és el compost químic que dona a l'espècia del safrà el seu color. És un producte de la caramelització de la glucosa.

## Referències

* ↑ Sugisawa, Hirqshi; Edo, Hiroshi «The Thermal Degradation of Sugars I. Thermal Polymerization of Glucose». Journal of Food Science, 31, 4, 1966, pàg. 561. DOI: 10.1111/j.1365-2621.1966.tb01905.x.
# Capitol Records

Capitol Records és una de les discogràfiques més importants, amb base als Estats Units, propietat de EMI.

## Història

La companyia Capitol Records fou fundada pel compositor Johnny Mercer el 1942, amb el suport financer del productor de pel·lícules Buddy DeSylva i la perspicàcia financera de Glenn Wallichs, (amo de Music City, que en aquesta època era una de les més grans botigues de discos de Los Angeles, Califòrnia). La botiga Music City propietat de Wallichs, va obrir el 1940 i es trobava en el cantó de Sunset amb Vine. Fou la botiga principal en venda de discos del sud de Califòrnia per dècades, però va tancar el 1978. Capitol Records va obrir en una oficina de magatzem en l'edifici de Music City. Capitol va ser el primer segell de la Costa Oest, competint contra RCA-Victor, Columbia Records i Decca, tots situats a Nova York.
A més l'estudi d'enregistrament a Los Angeles, Capitol, en tenia un a Nova York, i a vegades enviava equip d'enregistrament a Nova Orleans i altres ciutats.
# Bara Lacha

Bara Lacha és un pas de muntanya a l'estat d'Himachal Pradesh a l'Índia.
Porta en direcció al Ladakh. Està situat a una altura de més de 5000 metres però és fàcilment accessible. A l'hivern les nevades el tanquen però a l'estiu roman obert. Per cada costat del pas corren els rius Chandra i Bhaga.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# SPU

SPU té els següents significats:
* Partit Socialista d'Ucraïna (del nom en ucraïnès Соціалістична Партія України), partit polític d'Ucraïna
* Servei Postal Universal, un dels organismes de la Unió Postal Universal
* Synergistic Processing Unit, element d'optimització del microprocessador Cell per a Playstation 3